cyanic-selkie/wikianc huggingface dataset:
Զբոսաշրջությունը Ֆինլանդիայում
Զբոսաշրջային կենտրոններ
Ֆինլանդիան համարվում է ներդաշնակ երկիր. մի կողմից Բալթիկ ծովի արևոտ ծովափերը, մյուս կողմից սկանդինավյան սառը օդը։
Ձմռան ամիսներին Ֆինլանդիայի շատ քաղաքներում վերաբացվում են լեռնադահուկային առողջավայրերը, մասնավորապես՝ Ռուկու հանրահայտ առողջավայրը։ Ֆինլանդիայում զբոսաշրջային քաղաքներ են համարվում նաև Տուրկուն, Պորվոոն և Կոկկոլը։
Մայրաքաղաք Հելսինկի
Հելսինկին համարվում է Հյուսիսային Եվրոպայի և Սկանդինավյան թերակղզու խոշոր քաղաքներից մեկը։ Վերջինս հանդիսանում է նաև Ֆինլանդիայի մայրաքաղաքը և կարևորագույն ծովային նավահանգիստը ։
Ամեն տարի հազարավոր զբոսաշրջիկներ հանգրվանում են այս քաղաքում։ Ֆինլանդիայի այս քաղաքում է տեղակայված երկրի նախագահի նստավայրը և սենատի հրապարակը։ Բացի այդ, քաղաքում կան նաև բազմաթիվ թանգարաններ և զբոսայգիներ ։
Հելսինկի քաղաքը հիմնադրվել է միջնադարում և հենց այս ժամանակահատվածում էլ բուռն զարգացում ապրել։ 1550 թվականի հուլիսի 12-ին Շվեդիայի թագավոր Գուստավ I Վազայի կողմից, այն բանից հետո, երբ Շվեդիայի թագավորությունը վերջնականապես անկախացավ Դանիայից։
Հյուսիսային պատերազմի ընթացքում քաղաքը լուրջ վնասներ է կրում, սակայն չդիմակայելով 1808-1809 թվականների շվեդ-ռուսական պատերազմներին վերջնականապես անցնում է Ռուսական կայսրությանը ։ Ռուսաստանի կազմում 1870 թվականին քաղաքը երկաթուղով կապվում է Սանկտ Պետերբուրգի հետ, որի շնորհիվ էլ ամրապնդվում է քաղաքների բարեկամական հարաբերությունները։ Ֆինլանդիայի անկախության հռչակումից հետո քաղաքը դառնում է երկրի մայրաքաղաքը ։
Միջնադարում ստեղծված այս քաղաքը մշտապես եղել է Եվրոպայի ուշադրության կիզակետում։ 1952 թվականին քաղաքը հյուրընկալում է Ամառային օլիմպիական խաղերը , իսկ 2006 թվականին Հունաստանում տոնած հաղթանակից հետո 2007 թվականին այստեղ է անցկացվում Եվրատեսիլ 2007 երգի մրցույթը ։
Աշխարհագրորեն քաղաքը գտնվում է Սկանդինավյան թերակղզու արևելքում՝ Ֆիննական ծոցի ափին։ Ափերը ողողում են Բալթիկ ծովի ջրերը։
Կլիման բարեխառն է, անցումային։ Ձմեռները տևում են երկար և լինում են ձնառատ, իսկ ամառները՝ կարճ և զով։ Տարվա ցուրտ ամիսներին սովորական երևույթներ են սառնամանիքները (ամենացուրտ օրը օդի ջերմաստիճանը կազմել է -34, 3 °C )։ Ամռանը օդի ջերմաստիճանը չի գերազանցում 30 °C-ը։
Առավելագույն տեղումները գրանցվում են ամռան վերջին և ամբողջ աշնանը ։
Կենտրոնական հրապարակներ և նախագահի նստավայր
Հելսինկի քաղաքի ճարտարապետական տեսարժանությունները գտնվում են հրապարակներում։ Երկրի գլխավոր հրապարակը համարվում է սենատի հրապարակը, որտեղ գտնվում է Ֆինլանդիայի մայր տաճարը, Հելսինկիի պետական համալսարանը, ինչպես նաև օրենսդիր մարմինը ներկայացնող սենատի շենքը։
Այս հրապարակը տարվա տարբեր եղանակներին լիքն է լինում տարբեր երկրներից ժամանած զբոսաշրջիկներով, քանի որ այստեղ ներկայացված են ոչ միայն կարևոր պետական կառույցներ, այլ ճարտարապետական յուրօրինակ կոթողներ և արձաններ։
Հրապարակի կենտրոնում վեր է խոյանում Ալեքսանդր II-ի արձանը, որը դարձել է հրապարակի խորհրդանիշներից մեկը։
Ավելի հարավ գտնվում է երկրի գլխավոր ուսումնական հաստատությունը՝ Հելսինկիի պետական համալսարանը, որը հիմնադրվել է 1640 թվականին և ունի ավելի քան 36, 500 ուսանող։ Համալսարանի մասն է հանդիսանում նաև Ֆինլանդիայի ազգային գրադարանը, որը նաև համարվում է Ֆինլանդիայի հիմնական գրապահոցը ։
Ճարտարապետական և պետական կարևորագույն նշանակություն ունի նաև նույն Լյուդվիգ Էնգելի կողմից նախագծած Հելսինկիի քաղաքապետարանի շենքը, որտեղ քննարկվում են քաղաքին առնչվող կարևոր հարցեր։
Ֆիննական այլ քաղաքներ
Տամպերե քաղաքը գտնվում է Ֆինլանդիայի հարավ-արևմուտքում։ 166 հազար բնակչություն ունեցող այս քաղաքը համարվում է Ֆինլանդիայի տեքստիլ արդյունաբերության գլխավոր կենտրոնը ։ Տամպերեն հեղափոխական ավանդույթների քաղաք է և պատմության ընթացքում այստեղ տեղի են ունեցել բազմաթիվ հեղափոխություններ և ուղեկալումներ։
Քաղաքի տարածքում գործում են նաև այլ թանգարաններ՝ արվեստի թանգարան, բնության պատմության թանգարան, Լենինի թանգարան, հոկեյի պատմության թանգարան և այլն։
Յուվյասկյուլյան Ֆինլանդիայի բժշկագիտական քաղաքն է, և ամեն տարի հարյուրավոր հիվանդներ բուժման նպատակով տեղափոխվում են այս քաղաք։ Լճային նավահանգիստ հանդիսացող Յուվյասկյուլյան հիանալի հնարավորություն է ստեղծում նավերով շրջագայելու համար։
Խոշոր քաղաքներից Պորին բալթիկծովյան խոշորագույն նավահանգիստներից է, որտեղ զարգացած են մոտոցիկլետային սպորտը և ձիարշավները։
Համաշխարհային ժառանգության օբյեկտներ
Ֆինլանդիայում ՅՈՒՆԵՍԿՕ-ի համաշխարհային ժառանգության մեջ ընդգրկված է 7 անուն (2014 թվականի տվյալներ) օբյեկտ, որը կազմում է համաշխարհային ընդհանուր ժառանգության 0, 6 %-ը (2016 թվականի տվյալներով՝ 1080 օբյեկտ) ։ Բոլոր օբյեկտները ցանկի մեջ ներառված են մշակութային չափանիշներով, ընդ որում, դրանցից որոշները ճանաչվել են մարդկային հանճարի գլուխգործոց։ Բացի այդ, 2014 թվականի տվյալներով՝ Ֆինլանդիայի տարածքում գտնվող 6 օբյեկտ գտնվում են համաշխարհային ժառանգության ցանկում ընդգրկվող թեկնածուների ցանկում։ Ֆինլանդիայի Հանրապետությունը 1987 թվականի մարտի 4-ին վավերացրել է մշակութային և բնության համաշխարհային հուշարձանների պաշտպանության մասին հռչակագիրը։ Ֆինլանդիայի տարածքում գտնվող առաջին օբյեկտը գրացվել է 1991 թվականին՝ ՅՈՒՆԵՍԿՕ-ի համաշխարհային ժառանգության կոմիտեսի 15-րդ նստաշրջանում։
Համաշխարհային ժառանգության ցանկի տեսարժանություններ
Ֆինլանդիայի տարածքում գտնվող ՅՈւՆԵՍԿՕ-ի համաշխարհային ժառանգություն համարվող առաջին օբյեկտները գրացվել են 1991 թվականին. դրանք եղել են Ռաում քաղաքի հին թաղամասը և Սուոմենլիննա ամրոցը։
Հին Ռաումը Ֆինլանդիայի ժամանակակից Ռաում քաղաքի ծառաշեն կենտրոնն է։ Այն զբաղեցնում է հաստատուն 0, 3 կմ² տարածք և ներառում ավելի քան 800 բնակիչներ ունեցող 600 շենքեր։ Անտիկ քաղաքի տարածքում գտնվող ամենահին շենքը թվագրվում է 18-րդ դարին։ Դա պայմանավորված է նրանով, որ քաղաքի փայտաշեն լինելու պատճառով այսեղ եղած շենքերը և շինությունները բազմիցս հրդեհվել են, իսկ շենքերը՝ մոխիրի վերածվել։ Քաղաքում է գտնվում զբոսաշրջային կարևոր նշանակություն ունեցող 18-րդ դարի հնություն համարվող Սուրբ Խաչի մայր տաճարը։Զբոսաշրջությունը խթանող կարևոր գործոններից է նաև միջնադարյան կառույց հանդիսացող Սվեաբորգի ամրոցը։ Սվեաբորգի ամրոցը կամ պարզապես Սուոմենլիննան համարվում է Հելսինկիի հիմնական տեսարժանություններից մեկը՝ տեղակայված Ֆիննական ծոցի ափին։ Զբոսաշրջիկներին հատկապես գրավում է ամրոցի մաս հանդիսացող թանգարանային համալիրը՝ հինգ տեսարժան թանգարաններով (ազգային թանգարան, Ավգուստին Էրենսվերդի տուն-թանգարան, խաղալիքների թանգարան, ռազմական թանգարան, առափնյա թանգարան)։ Այնտեղ է պահվում նաև հանրահայտ ֆիննական «Վասիկկո» լաստանավը։ Պետյայյավեսի հին եկեղեցին ՅՈւՆԵՍԿՕ-ի Համաշխարհային ժառանգության օբյեկտի կարգավիճակ է ստացել 1994 թվականին։ Եկեղեցին ստեղծվել է միջնադարի ճարտարապետական ծաղկման ժամանակահատվածում՝ 1763-1764 թվականներին։ Լյութերական այս եկեղեցին զբոսաշրջիկներին գրավում է ավանդական սկանդինավյան եկեղեցական ճարտարապետությամբ, ինչպես նաև դրան համատեղած Վերածննդի (Ռենեսանս), գոթական և ֆիննական ավանդական փայտե ճարտարապետության տարրերով։Ֆինլանդիայում համաշխարհային ժառանգության մյուս օբյեկտներն են Վերլայի փայտավերամշակման գործարանը, Սամմալահդենմյարկի բրոնզեդարյան հուղարկավորության համալիրը, «Ստրուվե» երկրաբաշխական կամարը և Շվեդիայի և Ֆինլանդիայի ծովային սահմանի միջև գտնվող Կվարկեն նեղուցը։ Վերլա գյուղը գտնվում է Ֆինլանդիայի հարավում։ Այս գյուղում գտնվող փայտավերամշակման գործարանը ընդգրկված է ՅՈւՆԵՍԿՕ-ի մշակութային օբյեկտների ցանկում։ Փայտավերամշակման գործարանը հիմնադրվել է 1872 թվականին Հուգո Նոյմանի կողմից։ Գործարանը փոկվել է 1964 թվականին, իսկ 1972 թվականին այստեղ բացվել է առաջին ֆիննական արդյունաբերական թանգարանը։
Ֆինլանդիայի Հանրապետության և Շվեդիայի թագավորության միջև գտնվող Կվարկեն նեղուցը և Բարձր ափ ծովեզրը միասին կազմում են Ֆինլանդիայի տարածքում համաշխարհային ժառանգության թերևս միակ բնական օբյեկտները։ Կվարկեն նեղուցը գտնվում է Բալթիկ ծովում՝ ծովի մակարդակից 29 մետր բարձրության վրա։ Համաշխարհային ժառանգության ցանկում է 2006 թվականից։
Ամանորը Ֆինլանդիայում
Ֆինլանդիայի Հանրապետությունը հայտնվում է զբոսաշրջիկների ուշադրության կենտրոնում առավելապես սուրբծննդյան տոներին և Ամանորի նախաշեմին։ Ինչպես Եվրոպայի մյուս ծայրերում, Ֆինլանդիայում ևս Ամանորը նշվում է դեկտեմբերի 31-ի երեկոյից մինչև հունվարի 1-ը։ Սուրբծննդյան տոնը Ֆինլանդիայում նախորդում է Ամանորին։
Դեկտեմբերի 31-ին՝ Ամանորի նախօրեին, խանութները և հիմնարկությունները Ֆինլանդիայում աշխատում են ավելի պակաս ժամանակով, իսկ տրանսպորտը աշխատում է հինգժամյա չվացուցակով։
Ավանդույթի համաձայն՝ ժողովրդին ուղղված ամանորյա շնորհավորանքներով (հեռարձակվում է Ֆինլանդիայի հանրային հեռուստատեսությամբ) հանդես է գալիս ոչ թե երկրի նախագահը, այլ Հելսինկիի քաղաքապետը։ Քաղաքապետի խոսքերը հեռարձակվում են ամբողջ Ֆինլանդիայով մեկ։ Ամանորյա հրավառությունը փրկարարական ծառայության թույլտվությամբ հատուկ մարդկանց կողմից իրականացվում է կենտրոնական հրապարակում և բնակելի թաղամասերում։
Ինչպես մյուս շատ երկրներում, այնպես էլ Ֆինլանդիայում, անվտանգության և կարգուկանոնի պահպանման նպատակով արգելվում է հրավառության կազմակերպումը անչափահաս ֆինների կողմից։ Ֆինլանդիայում օգտագործվում է միայն «ՍԵ» մակնիշի կամ Թուկիսի կողմից թույլատրելի հրավառությունները։ Հունվարի 1-ից հասարակական տրանսպորտը երթևեկում է կիրակնօրյա գրաֆիկով։ Փոխվում են գնացքների հեռավոր երթերի չվացուցակները, խանութները չեն աշխատում։ Ֆինլանդիայում Ամանորին ընդունված չէ նվերներ տալը։ Դա արվում է Ծննդյան տոների նախօրեին՝ դեկտեմբերի 24-ին։
Ամանորյա տոները այս երկրում նշվում են համեստ կերպով։ Ֆինլանդիայում Ամանորի սեղանին դրվում են սահմանափակ քանակությամբ ուտեստներ։ Գերմանիայի, Նիդերլանդների, Ֆրանսիայի և Հունաստանի պես ուտեստները ֆիննական ամանորյա սեղանին առատ չեն։
Ֆինլանդիայում Ամանորի սեղանը Ծննդյան տոնի սեղանի նման ճոխ չէ։ Ֆինները այդ օրը նախընտրում են դիմավորել նրբերշիկով և կարտոֆիլով աղցանով։ Ըմպելիքներից գերադասում են գարեջուրը։
Լապլանդիա և Սանտա Կլաուսի մասին ավանդույթներ
Աշխարհագրորեն Ֆինլանդիան գտնվում է Լապլանդիայի բնաշխարհում։ Բնաշխարհի տարածքը բաժանված է Նորվեգիա, Ֆինլանդիա, Շվեդիա և Ռուսաստան պետությունների մեջ։ Ըստ ավանդության, ֆիննական Լապլանդիան համարվում է Սանտա Կլաուսի, Ձմեռ Պապի և նրանց սաամական գործընկեր Մուն Կալսայի ծննդավայրը և աշխատատեղը ։ Ֆիննական Ռովանիեմի զբոսաշրջային քաղաքից 9 կմ հեռավորության վրա կառուցվել է Սանտա Կլաուսի գյուղը՝ զվարճանքների այգի, որը նվիրված է Ձմեռ Պապին, որին Ֆինլանդիայում անվանում են Յոուլուպուկկի ։
Սանտա Կլաուսի գյուղը համարվում է Սանտա Կլաուսի բնակավայրը, այդ պատճառով այն Ֆինլանդիայում զբոսաշրջիկների կողմից ամենաշատ այցելվող վայրերից է։ Սանտա Կլաուսի գյուղը բաժանվում է մի քանի տեսարժան վայրերի. Բևեռային շրջան, Սանտա Կլաուսի հիմնական փոստային գրասենյակ, Սանտա Կլաուսի գրասենյակ և այլ վայրեր, օրինակ՝ խանութներ, ռեստորաններ։
Զբոսաշրջիկների հիմնական հոսքը գալիս է Մեծ Բրիտանիայից, Գերմանիայից, Ռուսաստանից, Ֆրանսիայից, Իռլանդիայից, Չինաստանից, Ճապոնիայից և Հնդկաստանից։
Լեռնադահուկային զբոսաշրջություն
Ֆինլանդիայում (հատկապես՝ Լապլանդիայում) բարձր զարգացում ունի ձմեռային զբոսաշրջությունը (Talvi matkailu): Լեռնադահուկային սպորտի և սնոուբորդի սիրահարների համար այստեղ կան բազմաթիվ ուղղաձիգ զառիվայր և ձյունապատ տարածքներ։ Ֆինլանդիայում հանգրվանած զբոսաշրջիկները կարող են վարել ձյունագնաց ավտոմեքենա՝ լծելով ըստ նախընտրության լծկան շներ կամ բևեռային եղջերուներ (Գլխավորապես՝ Յուլյաս առողջարանում)։
Լեռնադահուկային սպորտաձևերի համար նախատեսված խոշոր առողջարաններն են Սալլան, Փյուխյան, Ռուկան, Սուոմուն, Սաարիսելկյան, Լևին և Յուլյասը։
Փորձագետները նշում են, որ ռուս զբոսաշրջիկները մեծ քանակությամբ Ֆինլանդիայի առողջարաններ սկսել են ժամանել իրենց սեփական մեքենայով։
1996 թվականից Ֆինլանդիայի Կեմի քաղաքում ամեն ձմեռ կանգնեցվում է հսկայական Լումիլիննա ամրոցը, որը կառուցվում է բացառապես քամուց կարծրացած ձյունից և սառույցից։ Այս երևույթը հատկապես գրավում է Չինաստանից և Ճապոնիայից ժամանած զբոսաշրջիկներին։
Ֆինլանդիայում հաճախակի են նկատվում բևեռափայլերը։ Բևեռափայլը երկրի մթնոլորտի վերին նոսր շերտերի լուսարձակումն է։ Բևեռափայլի ժամանակ երկնքի ամբողջ հյուսիսային կողմը լուսավորված է լինում կարմիր ու կանաչ երկու հսկայական, վետվետուն կամարներով։
Էկոզբոսաշրջություն
Երկիրը աչքի է ընկնում նաև լճերի բազմազանությամբ։ Ֆիններն իրենց երկիրն անվանում են Սուոմի, որ նշանակում է «ճահիճների ու լճերի երկիր»։ Ֆինլանդիայի տարածքի 1/3-ը ճահճապատ է, իսկ լճերի թիվը շուրջ 6 հազար է (տարածքի 10 %-ը)։
Յուրօրինակ է նաև բուսական և կենդանական աշխարհը։ Տարածված են նաև կենդանիներ և բույսեր, որոնք Սկանդինավյան թերակղզու համար էնդեմիկ են։ Մեծ տարածում ունեն նաև սնկերը։
Արգելոցային տարածքներ
Ֆինլանդիայի տարածքում գտնվում են 39 արգելոցներ։ Դրանք ընդհանուր առմամբ զբաղեցնում են 8, 150 կմ քառակուսի տարածք, ինչն Ֆինլանդիայի ամբողջ տարածքի 2, 5 %-ն է։
Տարածքով ամենամեծ ազգային պարկը Լեմմենյոկին է։ Ազգային պարկը գտնվում է Ֆինլանդիայի հյուսիսում՝ Լապլանդիայի երկրամասում։ Բացի տարբեր տեսակի թռչուններից, ազգային պարկի տարածքում ապրում են նաև գայլեր և արջեր։ Թերևս Լեմմենյոկիում պահպանվել է եղջերուների որսի սովորույթը, որի արդյունքում ազգային պարկի տարածքում զոհ են դարձել մոտ 7500 եղջերուներ։
1940-ականներին համանուն գետի շրջակայքից հանվել են մեծ քանակությամբ ոսկու պաշարներ։ Լեմմենյոկի տարածքում ոսկու որոնումները մինչ օրս շարունակվում են։
Բուսական և կենդանական աշխարհ
Աշխարհագրորեն՝ Ֆինլանդիայի տարածքը բաժանված է երեկ էկոգոտիների․
Տայգան տարածվում է Ֆինլանդիայի հյուսիսային հատվածների հարավային նահանգներում, որոնք առավել բնորոշ են Բալթյան տարածաշրջանին (Հատկապես Էստոնիայի, Լիտվայի և Լատվիայի բնաշխարհին)։ Ֆինլանդիայի ծայր հյուսիսը՝ Սառուցյալ օվկիանոսին հարող տարածքը, հիմնականում լեռնային է և գերակշիռ մաս են կազմում լեռնային անտառները։
Ֆինլանդիան ունի բազմազան կենդանական աշխարհ։ Այստեղ հանդիպում են մոտավորապես 60 տեսակի կաթնասուն կենդանիներ, 248 տեսակի թռչուններ, ավելի քան 70 տեսակի ձկներ, ինչպես նաև 11 տեսակի գորտեր և սողուններ։
Ֆինլանդիայի ամենատարածված կաթնասունը համարվում է գորշ արջը, որն էլ հանդիսանում է երկրի ազգային խորհրդանիշներից մեկը ։ Լայնորեն տարածված են նաև գորշ գայլերը, հյուսիսային եղջերուները, կուղխները և այլն։
Հյուսիսային եղջերուն լինելով Սանտա Կլաուսի խորհրդանիշներից մեկը, համարվում է «Սանտա Կլաուսի ծննդավայրի»՝ Լապլանդիայի խորհրդանշական առասպական կենդանին։
Ֆինլանդիայի տարբեր շրջաններում տարածված են նաև բազմաթիվ թռչուններ, որոնցից ամենանշանավորներից է ճչան կարապը։ Վերջինս բադերի ընտանիքի ձմեռող թռչուն է։
Ամենատարածված թռչուններից է նաև բվեճը, որը ևս կարևոր նշանակություն ունի երկրի մշակույթում։
Օդանավակայան
Ֆինլանդիայի ամենամեծ և գլխավոր օդանավակայանը Հելսինկի քաղաքի միջազգային օդանավակայանն է, որը հաճախ կոչվում է նաև Հելսինկի-Վանտաա օդանավակայան։
Հելսինկիի միջազգային օդանավակայանը Հյուսիսային Եվրոպայի գլխավոր օդանավակայաններից է և առաջատարը տարածաշրջանում՝ ըստ ուղևորափոխադրման տարածքային ընդլայնման։
Ըստ տարեկան ընդունած ուղևորների քանակի՝ այս օդանավակայանը 31-րդն է Եվրոպայում և 4-րդը Հյուսիսեվրոպական երկրներում (Դանիա, Ֆարերյան կղզիներ, Իսլանդիա, Նորվեգիա, Ալանդյան կղզիներ, Շվեդիա, Ֆինլանդիա)։
Հելսինկիի միջազգային օդանավակայանը կատարում է ամբողջ Ֆինլանդիայի ավիափոխադրումների 90 %-ը։ Այն տարեկան ընդունում է մոտ 13, 8 միլիոն ուղևոր՝ Ֆինլանդիայից և աշխարհի տարբեր ծայրերից։
Հելսինկիի օդանավակայանը կատարում է ուղևորափոխադրումներ 30 տարբեր ուղղություններով։ Ամենախոշոր ուղղություններն են Գերմանիան, Շվեդիան, Իսպանիան, Մեծ Բրիտանիան, Դանիան, Ֆրանսիան և Ճապոնիան։ Բացի այս պետություններից, Ֆինլանդիայից կարելի է մեկնել նաև Իտալիա, Նիդերլանդներ, Չինաստան, Նորվեգիա, Թուրքիա, Շվեյցարիա, Ռուսաստանի Դաշնություն, Թաիլանդ, Լատվիա, Լեհաստան, Ամերիկայի Միացյալ Նահանգներ, Էստոնիա, Հունաստան, Չեխիա, Հունգարիա, Բելգիա, Հոնկոնգ, Հարավային Կորեա, Ավստրիա, Սինգապուր, Խորվաթիա, Իսլանդիա և Պորտուգալիա։
Խոհանոց
Ավանդական ֆիննական խոհանոցի առանձնահատկություններից մեկն այն է, որ այստեղ առատորեն օգտագործվում է ձուկը՝ որպես սննդատեսակ։ Դա պայմանավորված է Ֆինլանդիայում մեծ քանակությամբ լճերի առկայությամբ։ Ձկնատեսակներից օգտագործվում է հիմնականում սաղմոն, ծովատառեխ, սիգ, իշխան և մանրաձուկ։ Ֆիննական խոհանոցում օգտագործվում է նաև կենդանական միս, հատկապես հյուսիսային եղջերուի և որմզդեղնի միսը։ Օգտագործվում են հատապտուղներ, նաև մուրաբայի կամ դոնղողի տեսքով, ինչպես նաև ուտելի սնկի տարբեր տեսակներ։
Ֆինն ժողովրդի ավանդական ուտեստներից է ձավարով երշիկը (крупяные колбаска), որի հիմնական բաղադրիչներն են բրինձը և ձավարը։ Ձավարեղենը կարելի է համարել ֆիննական խոհանոցի անբաժանելի մասնիկը, քանի որ նրանցով են պատրաստում շատ ֆիննական ավանդական ուտեստներ։
Ծանոթագրություններ
Կատեգորիա:Զբոսաշրջությունը Ֆինլանդիայում Կատեգորիա:Ֆինլանդիայի տնտեսություն
Սան Տոմե և Պրինսիպի
Սան Տոմեի և Պրինսիպիի Դեմոկրատական Հանրապետություն, (պորտ. República Democrática de São Tomé e Príncipe, [sɐ̃ũ tu'mɛ i 'pɾı̃sɨpɨ]) պետություն Գվինեական ծոցի Սան Տոմե և Պրինսիպի կղզիների վրա, Աֆրիկայից 300 կմ արմ․։ Տարածությունը 964 կմ² է (Սան Տոմե՝ 836 կմ², Պրինսիպի՝ 128 կմ²), բն․՝ 97 հզ․ (1981)։ Մայրաքաղաքը՝ Սան Տոմե (24 հզ․ բն․, 1981)։
Պետական կարգը։ Պետության և կառավարության գլուխը պրեզիդենտն է, օրենսդիր բարձրագույն մարմինը՝ Ազգային ժողովրդական ասամբլեան։
Ռուդնյա-Ֆասովա
Ռուդնյա-Ֆասովա (Рудня-Фасова), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Ռուդնյա-Ֆասովա գյուղում բնակվում էր 74 մարդ։ Բնակավայրը զբաղեցնում է 0,37 կմ² տարածք։ Բնակչության խտությունը կազմում էր 200 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Վոլոդարսկ-Վոլինկիի շրջանի բնակավայրեր Կատեգորիա:Ուկրաինայի գյուղեր
Սան Տոմե և Պրինսիպի
Բնակչություն
90%–ը աֆրիկացի բանտուներն են։ Պաշտոն. լեզուն պորտուգալերենն է, օրացույցը՝ գրիգորյանը, տիրապետող կրոնը՝ կաթոլիկությունը։ Բնակիչների 42%–ը հետևում է տեղական հավատալիքների։
Պատմություն
XV դարից կղզիները գաղութացրել է Պորտուգալիան։ Շաքարի պլանտացիաներում աշխատեցնելու համար մեծ քանակությամբ աֆրիկացի նեգրեր են բերվել այստեղ։ XVI–XVII դդ․ Սան Տոմե կղզին Աֆրիկայի, Վեստ Ինդիայի և Բրազիլիայի միջև ստրկավաճառության կարևոր տարանցիկ կենտրոն էր։ Կղզիների բնակիչները անընդհատ (դեռևս XVI դարից) պայքարել են գաղութարարների դեմ։ XX դ․ 2-րդ կեսին ազատագրական շարժումը գլխավորել է 1960-ին ստեղծված Սան Տոմեի և Պրինսիպիի ազատագրության կոմիտեն (1972-ից` Շարժում հանուն Սան Տոմեի և Պրինսիպի կղզիների ազատագրության կազմակերպություն)։ 1974-ի նոյեմբերին Շարժման և Պորտուգալիայում 1974-ի հեղաշրջումից հետո ստեղծված կառավարության ներկայացուցիչների միջև կնքվեց համաձայնագիր Սան Տոմեի և Պրինսիպին անկախություն տալու վերաբերյալ։ 1975-ի հուլիսի 22-ին Ազգային ժողովը Սան Տոմեի և Պրինսիպի հռչակեց անկախ դեմոկրատական հանրապետություն։
Քաղաքական կուսակցություններ
Սան Տոմե և Պրինսիպիի ազատագրության համար շարժում․ երկրի միակ ղեկավար քաղաքական կազմակերպությունն է, ստեղծվել է 1960-ին։
Տնտեսություն
Սան Տոմե և Պրինսիպի ագրարային երկիր է։ Տնտեսության հիմնական ուղղությունը պետ․ սեկտորի հետագա ամրապնդումն է։ Անկախությունից հետո անցկացվում են դեմոկրատական վերափոխումներ․ իրականացվում է ագրարային ռեֆորմ. հողն ազգայնացվում է, ստեղծվում են կոոպերատիվներ, ազգայնացվել է պորտուգ․ «Բանկո նասիոնալ ուլտրամարինով բանկի բաժանմունքը։ Արտաքին առևտրի մենաշնորհը պատկանում է պետությանը։ Մշակվում է երկրի տարածքի 1/3-ը։ Զարգացած են պլանտացիոն տնտեսությունները։ Մշակում են կակաո (բերքահավաքը 1980-ին՝ 7 հզ․), սուրճ, բանան, ձիթատու և կոկոսյան արմավենի, քինաքինայի ծառ, կորեկ, եգիպտացորեն, յամս։ Անասնապահությունն ունի տեղական նշանակություն։ Արդյունաբերությունը ներկայացված է գյուղատնտ․ հումքը մշակող ձեռնարկություններով։ Կարևոր նշանակություն է ստանում ձկնորսությունը (1980-ին որսը՝ 1,8 հզ․ ա), ձկնարդյունաբերությունն ու փայտամշակումը։ Ավտոճանապարհների երկարությունը մոտ 287 կմ է (1980)։ Կղզիների միջև կա ծովային և օդային կապ։ Հիմնական նավահանգիստներն են Սան Տոմեն և Սանտու Անտոնյուն։ Արտահանում է կակաո (արտահանվող ապրանքի արժեքի 80%-ը, 1980), կոպրա, սուրճ, ներմուծում՝ սննդամթերք (ներմուծվող ապրանքի արժեքի 40%–ը), նավթամթերք, լայն սպառման ապրանքներ են։ Առևտր․ հիմնական գործընկերներն են Պորտուգալիան, Նիդերլանդները, Անգոլան, ԴՖՀ, ԱՄՆ։ Դրամական միավորը դոբրան է։
Լուսավորություն
Բնակչության 85%–ը անգրագետ է։ Պարտադիր է ուսուցումը 6–12 տարեկանների համար։ Դպրոցների կեսից ավելին մասնավոր են կամ պատկանում են կաթոլիկ միսիոներներին։ 7 տարեկանից ընդունվում են 4-ամյա տարրական դպրոց։ Միջնակարգ դպրոցը 5-ամյա է (2+3)։ Ուսուցումը՝ պորտուգ․։ Մասնագիտական ուսուցումը իրականացվում է տարրական կամ ոչ լրիվ միջնակարգ դպրոցների հիմքի վրա։ Ոչ լրիվ միջնակարգ կրթության հիմքի վրա տարրական դպրոցի ուսուցիչներ է պատրաստում մանկավարժական ուսումնարանը։
Մամուլը, ռադիոհաղորդումներ
«Դիարիո դա ռեպուբլիկա» («Dia՛rio da Repúblican), կառավարական շաբաթական լրատու։ Հրատարակվում է 1836-ից, Սան Տոմեյում։ «Ռեվոլյուսաո» («Revolučao»), կառավարական օրաթերթ։ Լույս է տեսնում 1975-ից, Սան Տոմեյում։ Կառավարական ռադիոն է Սան Տոմե և Պրինսիպի ազգային ռադիոն։ Գտնվում է Սան Տոմեյում։ Հիմնվել է 1958-ին։
Ծանոթագրություններ
Կատեգորիա:Սան Տոմե և Պրինսիպի Կատեգորիա:Գաճաճ պետություններ Կատեգորիա:Կղզի պետություններ Կատեգորիա:ՄԱԿ-ի անդամ երկրներ Կատեգորիա:Աֆրիկյան միության անդամ երկրներ Կատեգորիա:Լիբերալ ժողովրդավարություններ Կատեգորիա:Երկրներ այբբենական կարգով Կատեգորիա:Հանրապետություններ Կատեգորիա:Ֆրանկոֆոնիայի միջազգային կազմակերպության անդամ երկրներ
Իբագե
Իբագե (Ibagué, ), քաղաք Հարավային Ամերիկայում՝ Կոլումբիայի Հանրապետությունում։ Այդ երկրի խոշոր բնակավայրերից է և 32 դեպարտամենտներից մեկի՝ Տոլիմա դեպարտամենտի վարչական կենտրոնն է ։ 2018 թվականին անցկացված մարդահամարի տվյալներով նրա բնակչության թվաքանակը եղել է 529.635 (որից 492.554-ը ապրում էին քաղաքային տարածքում ). այդ ցուցանիշով Իբագեն յոթերորդ տեղն է զբաղեցնում Կոլումբիայում ։ Քաղաքը վարչականորեն բաժանված է 13 համայնքների, իսկ նրա կազմի մեջ ներառված գյուղական տարածքը՝ 17 կոռեխիմենտոների ։ Իբագեն տարածաշրջանի քաղաքական, տնտեսական, վարչական, գործարարական, մշակութային, զբոսաշրջային կենտրոնն է, Կոլումբիայի և Հարավային Ամերիկայի տնտեսական նշանակալի կենտրոններից մեկը, որտեղ «Առևտրի համաշխարհային կենտրոն» ասոցիացիան (World Trade Center Association (WTCA) նպատակահարմար է համարել բացելու իր գրասենյակը ։ Քաղաքի տնտեսության կարևոր բաղկացուցիչներն են արդյունաբերական, զբոսաշրջային և գյուղատնտեսական սեկտորները, ընդ որում՝ նշանակալից է հատկապես տեքստիլ արդյունաբերության մասնաբաժինը , որն իր թողարկած արտադրանքի ծավալով երրորդ տեղն է զբաղեցնում Կոլումբիայում ։ Իբագեն առանցքային դեր է խաղում նաև սուրճի արտադրության բնագավառում։ Համաշխարհային բանկի վարկանշման համաձայն՝ այս քաղաքը, Մանիսալեսի հետ մեկտեղ, ամենաբարձր տեղերն է գրավում"Doing Business"-ի՝ գործարարությամբ զբաղվելու և ներդրումներ կատարելու համար բարենպաստ պայմաններ ապահովելու տեսակետից ։
1550 թվականի հոկտեմբերի 14-ին իսպանացի նավապետ Անդրես Լոպես դե Գալարսայի հիմնադրած բնակավայրը մեր օրերում ձեռք է բերել նաև Կոլումբիայի և Ամերիկայի երաժշտական մայրաքաղաքի համբավ, և դա՝ շնորհիվ այստեղ գործող Տոլիմայի կոնսերվատորիայի, որն ամենահեղինակավորներից մեկն է երկրում , ինչպես նաև՝ պարբերաբար անցկացվող ֆոլկլորային փառատոների , երաժշտության հետ առնչություններ ունեցող բազմաթիվ հուշարձանների։ Քաղաքում գործող ուսումնական նշանավոր հաստատություններն են Տոլիմայի և Իբագեի համալսարանները, Universidad Nacional Abierta y a Distancia-ն (UNAD-ը) և Տոլիմայի կոնսերվատորիան։
Արտաքին հղումներ
Կատեգորիա:Կոլումբիայի քաղաքներ Կատեգորիա:Կոլումբիայի բնակավայրեր
Իսանտ շրջան (Մինեսոտա)
Իսանտ շրջան (Isanti County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,137 կմ² է, բնակչությունը՝ 31,287 մարդ (2000 թ. տվյալներով)։ Շրջկենտրոնն է Քեմբրիջ բնակավայրը։ Կազմավորվել է 1857 թ.։
Կատեգորիա:Մինեսոտա նահանգի շրջաններ
Ֆեդորովկա (Կաշարսկի գյուղական համայնք)
Ֆեդորովկա (Федоровка), գյուղ Ռուսաստանի Ռոստովի մարզի Կաշարսկի շրջանում։ Մտնում է Կաշարսկի գյուղական համայնքի կազմի մեջ։
Կատեգորիա:Ռոստովի մարզի Կաշարսկի շրջանի բնակավայրեր
Հայնրիխ ֆոն Ֆելդեկե
Հայնրիխ ֆոն Ֆելդեկե (Heinrich von Veldeke, Hendrik van Veldeke, ), գերմանացի և հոլանդացի միջնադարյան բանաստեղծ։
Ծանոթագրություններ
Կատեգորիա:Գերմանացի գրողներ Կատեգորիա:Գերմանացի բանաստեղծներ Կատեգորիա:Հոլանդացի գրողներ Կատեգորիա:Հոլանդացի բանաստեղծներ Կատեգորիա:Հոլանդացի կոմպոզիտորներ Կատեգորիա:Բանաստեղծներ այբբենական կարգով
Էսվատինի
Էսվատինիի Թագավորություն (անգլերեն՝ Kingdom of Eswatini, նախկինում՝ Սվազիլենդի Թագավորություն) փոքր երկիր է Հարավային Աֆրիկայում, որը սահմանկցում է ՀԱՀ-ի հետ արևմուտքում և Մոզամբիկի հետ արևելքում։ Ազգերի Բրիտանական համագործակցության անդամ է։ Տարածությունը 17,4 հզ. կմ² է, բնակչությունը՝ 601 հզ (1981)։ Մայրաքաղաքը՝ Մբաբանե (29,9 հզ. բն., 1981)։ Վարչականորեն բաժանվում է 4 շրջանի։
Պետական կարգը
1978 թվականից Սահմանադրական միապետություն է։ Պետության գլուխը թագավորն է։ Օրենսդիր իշխանությունը պատկանում է թագավորին և երկպալատ (ներքին պալատ և սենատ) պառլամենտին։ Պառլամենտի ընտրությունները երկաստիճան են. բնակչությունն ընտրում է ընտրողների կոլեգիա, իսկ կոլեգիան էլ ներքին պալատի 40 պատգամավոր և 10 սենատոր։ Բացի այդ, ներքին պալատի 10 անդամներին և 10 սենատորներին նշանակում է թագավորը։ Գործադիր իշխանությունն իրականացնում է կառավարությունը՝ վարչապետի գլխավորությամբ։
Արտաքին հարաբերություններ
2013 թվականի մայիսի 3-ին ՄԱԿ-ում Հայաստանի ու Սվազիլենդի Թագավորության մշտական ներկայացուցիչներ՝ Կարեն Նազարյանը և Զվելեթհու Մնիսին ստորագրել են երկու երկրների միջև դիվանագիտական հարաբերություններ հաստատելու մասին Համատեղ հայտարարություն։ Նյու Յորքում Հայաստանի մշտական ներկայացուցչության շենքում Համատեղ հայտարարության ստորագրման արարողությանը նախորդել է երկու երկրների դեսպանների առանձնազրույցը, որի ժամանակ կարևորվել են երկկողմ համագործակցության խթանումը և երկուստեք նշվել ՄԱԿ-ի ու միջազգային կազմակերպությունների շրջանակներում շփումների ակտիվացումը ։
Ծանոթագրություններ
Կատեգորիա:Էսվատինի Կատեգորիա:Դեպի ծով ելք չունեցող երկրներ Կատեգորիա:ՄԱԿ-ի անդամ երկրներ Կատեգորիա:Աֆրիկյան միության անդամ երկրներ Կատեգորիա:Անգլիախոս երկրներ և տարածքներ
Անեծքը 2
«Անեծքը 2» (The Conjuring 2), ռեժիսոր Ջեյմս Վանի ֆիլմը, որը նկարահանվել է 2016 թվականին, ֆիլմի սիկվելը հանդիսանում է 2013 թվականին թողարկված «Անեծքը» ֆիլմը ։ ԱՄՆ-ում պաշտոնական պրեմիերան կայացել է հունիսի 10-ին, իսկ Հայաստանում մեծ էկրաններ է բարձրացել հունիսի 16-ին ։
Ֆիլմի սյուժեն հիմնականում հիմնված է իրական դեպքերի վրա (նմանատիպ ֆիլմ է նաև «Էնֆիլդյան պոլտերգեյստը»), բայց նրա մեջ պարունակում են նաև այլ ռեժիսորանական լուծումներ  ։
Սյուժե
Ամերիկացի պարանորմալ երևույթների հետազոտողներ Էդ և Լորեյն Ուորենները եկեղեցականի գաղտնի խնդրանքով գնում են Լոնդոնի հյուսիսային հատված, Էնֆիլդ, որպեսզի օգնեն միայնակ մայր Պեգգի Հոջսոնին և իր դստեր Ջանեթին, ովքեր պայքարում էին չար հոգու դեմ, որն էլ փորձում էր նրանց ընտանիքին դուրս հանել տնից։ Այդ գործում ամուսիններին օգնության են գալիս բրիտանացի մասնագետ Մորիս Գրոսսը, ով, ոստիկանությունից հետո, դարձել է Հոջսոնների տան պարանորմալ երևույթներից անհանգստացող մարդկանցից մեկը։
Կարծիքներ
Ֆիլմը կինոքննադատների կողմից արժանացել է գովասանական կարծիքների   ։ Rotten tomatoes-ի կողմից ֆիլմը ստացել է 145-ից 76 դրական արձագանքներ, որը միջին գնահատակով ստացվում է 10 միավորից 6.5: Metacritic-ի կողմից 100-ից ստացել է 65% դրական արձագանք։
Մյուզիք-հոլլ
Մյուզիք-հոլլ (music-hall՝ համերգային դահլիճ), էստրադային թատրոնի տեսակ։ Մյուզիք-հոլլի ծրագիրը կազմված է կրկեսային, բալետային, երաժշտական համարներից, ինչպես նաև սքեթչներից ու վոդևիլներից։
Առաջին մյուզիք-հոլլերից մեկը ստեղծվել է Լոնդոնի Վոքսհոլլ արվարձանում։
Կատեգորիա:Թատրոնի ժանրեր Կատեգորիա:Երաժշտական ոճեր
Ռեալ Մադրիդի ֆուտբոլիստների ցանկ (100 և ավելի խաղեր)
Այս հոդվածում ներկայացված են այն ֆուտբոլիստները, ովքեր կարևոր դերակատարում են ունեցել Ռեալ Մադրիդ ֆուտբոլային ակումբի պատմության մեջ։ Այս ցանկում ներկայացված են ֆուտբոլիստներ, որոնք ակումբի կազմում անցկացրել են 100 և ավելի խաղեր։
Ռեալ Մադրիդ (Real Madrid Club de Fútbol), իսպանական ֆուտբոլային ակումբ, ՖԻՖԱ-ի վարկածով 20-րդ դարի լավագույն ակումբ, մեկն է այն երեք ակումբներից, որոնք չեն լքել իսպանական ֆուտբոլի բարձրագույն լիգան ։
Ներկա պահին հանդիսանում է իսպանական ֆուտբոլի ամենահաջողակ ակումբներից մեկը, որն ընդհանուր առմամբ նվաճել է 61 տիտղոս․ ռեկորդային 32 անգամ նվաճել է Լա Լիգայի գավաթը, 19 անգամ Իսպանիայի գավաթը, 9 անգամ Իսպանիայի սուպերգավաթը։ Միևնույն ժամանակ հանդիսանում է եվրոպական ֆուտբոլի լավագույն ակումբներից մեկը, որն ընդհանուր առմամբ եվրոպական մրցաշարերում նվաճել է 13 տիտղոս ։
Ռաուլ Գոնսալես Բլանկոն ակումբի պատմության ամենաշատ հանդիպումներ անցկացրած ֆուտբոլիստն է․ 1994-2010 թվականների ընթացքում ֆուտբոլիստը մասնակցել է 741 խաղի, երկրորդը Մանուել Սանչիսն է, որը 1983-2001 թվականների ընթացքում անցկացրել է 711 խաղ ։ Իկեր Կասիլյասը 676 խաղով զբաղեցնում է երրորդ տեղը անցկացրած խաղերի թվով։
Ռաուլը հանդիսանում է նաև ակումբի պատմության լավագույն ռմբարկուն՝ խփելով 323 գոլ, որից 228-ը Իսպանիայի առաջնությունում։ Դի Ստեֆանոն երկրորդն է 305 գոլով, իսկ Սանտիլյանան՝ երրորդը, 289 գոլով։ Կրիշտիանու Ռոնալդուն մեկ մրցաշրջանի ընթացում խփած գոլերի քանակով ռեկորդակիր է․ 2011-2012 թվականների մրցաշրջանում նա խփել է 60 գոլ։ Լա Լիգայի մեկ մրցաշրջանում խփած գոլերի քանակով Ռոնալդուն նույնպես ռեկորդակիր է, 2011-2012 թվականների մրցաշրջանում նա խփել է 46 գոլ։
2013 թվականի դեկտեմբերի 22-ի դրությամբ, 141 ֆուտբոլիստներ Ռեալի կազմում անցկացրել են 100 և ավելի խաղեր։ Այդ ֆուտբոլիստներից ութը մինչ այժմ խաղում են ակումբի կազմում։
Ֆուտբոլիստների ցանկ
Տվյալները վերջին անգամ թարմացվել են 2013 թվականի դեկտեմբերի 3-ին
Խաղերի քանակով
{|align="center" bgcolor="#1F3B66" cellpadding="3" cellspacing="0" border="1" style="font-size: 95%; border: gold solid 1px; border-collapse: collapse;" !width=40|№ !width=200|Անուն !width=100|Ժամանակահատված !width=60|Լա Լիգա !width=60|Արքայական գավաթ !width=60|Եվրագավաթներ !width=60|Այլ !width=80|Խաղեր
Գոլերի քանակով
{|align="center" bgcolor="#1F3B66" cellpadding="3" cellspacing="0" border="1" style="font-size: 95%; border: gold solid 1px; border-collapse: collapse;" !width=40|№ !width=200|Անուն !width=100|Ժամանակահատված !width=80|Գոլեր !width=80|Խաղեր
Արտաքին հղումներ
Կատեգորիա:Ռեալ Մադրիդի ֆուտբոլիստներ
Չարլզ Հարդ Թաունս
Չարլզ Հարդ Թաունս (Charles Hard Townes, ), ամերիկացի ֆիզիկոս, Նոբելյան մրցանակի դափնեկիր (1964), քվանտային էլեկտրոնիկայի հիմնարարներից մեկը։ 1956 թվականից ԱՄՆ-ի Ազգային ակադեմիայի անդամ։ Ծնվել է Գրինվիլին։ Ավարտել է Ֆուրմանի և Կալիֆոռնիայի համալսարանները։ 1939-1947 թվականներին աշխատել է «Բելլ Տելեֆոն լաբորատորիայում», 1948-1961 թվականներին Կոլումբիայի համալսարանում (1950 թվականից պրոֆեսոր), 1961-1966 թվականներին՝ Մասաչուսեթսի տեխնոլոգիական ինստիտուտի պրոֆեսոր և նախագահ, 1967 թվականից՝ Կալիֆոռնիայի համալսարանի պրոֆեսոր։
Աշխատանքները նվիրված են միկրոալիքային սպեկտրադիտմանը, քվանտային էլեկտրոնիկային, լազերների և մազերների ստեղծմանը և նրանց կիրառությանը, ոչ գծային օպտիկային, ռադիո և ինֆրակարմիր աստղագիտությանը։ Նիկոլայ Բասովի և Ալեքսանդր Պրոխորովից անկախ մշակել է էլեկտրամագնիսական ճառագայթման ուժեղացման և ստեղծման սկզբունքները քվանտային սարքերում, 1954 թվականից ստեղծել է առաջին քվանտային գեներատորը։ 1958 թվականին, Արթուր Շավլովի հետ, առաջարկել է լազերի գործողության սկզբունքները։ Լազերները մեծ ճշտությամբ օգտագործել է հարաբերականության տեսության մեջ և բժշկակենսաբանական բնագավառում կիրառելու սկզբունքները։
Հայտնագործել է Բրիլյուենի-Մանդելշտամի հարկադրական երևույթը, 1964 թվականին ներմուծել է հոսքի կրիտիկական հզորության հասկացությունը, 1964 թվականին կանխատեսել է լուսային փնջի ինքնակիզակետման երևույթի գոյությունը և 1965 թվականին այդ սկզբունքի հիման վրա առաջարկել է ինքնակիզակետվող ալիքատարը։
1964 թվականին Բասովի և Պրոխորովի հետ արժանացել է Նոբելյան մրցանակի՝ մազերների և լազերների ստեղծման և կիրառության համար։
1969 թվականին առաջարկել է տիեզերական լազերը 1, 32 սմ ալիքայի ճառագայթմամբ՝ տիեզերական ջրի մոլեկուլի հետազոտության համար։
Ծանոթագրություններ
Կատեգորիա:Ամերիկացի ֆիզիկոսներ Կատեգորիա:Ամերիկացի պրոֆեսորներ Կատեգորիա:Time-ի վարկածով «Տարվա մարդ» ճանաչվածներ Կատեգորիա:Ամերիկացի նոբելյան մրցանակակիրներ Կատեգորիա:Ֆիզիկոսներ այբբենական կարգով Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Լոնդոնի թագավորական միության արտասահմանյան անդամներ Կատեգորիա:Փորձարարական ֆիզիկոսներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Ամերիկացի գյուտարարներ Կատեգորիա:Լոնդոնի թագավորական ընկերության անդամներ
Արունք
Արունք, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Նեմրութ լեռան արևմտյան փեշերին։
Բնակչություն
XIX դարի վերջերին ուներ 41 տուն, իսկ XX դարի սկզբին ուներ 13 տուն հայ բնակիչ։
Պատմամշակութային կառույցներ
Արունքն ուներ 2 հայկական եկեղեցի, որոնք կանգուն էին մինչև 1915 թվականի Մեծ եղեռնը ։
Կուբրակի
Կուբրակի (Кубраки), գյուղ Ռուսաստանի Բելգորոդի մարզի Վեյդելևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:18-րդ դարում հիմնադրված բնակավայրեր Կատեգորիա:Ռուսաստանի Բելգորոդի մարզի Վեյդելևսկի շրջանի բնակավայրեր
2+1
Վաղն ամեն ինչ կսկվի նորից (Demain tout commence), ռեժիսոր Հյուգո Ժելենի ֆրանսիա-բրիտանական կատակերգություն, որը 2013 թվականին մեքսիկական «Հրահանգներ չեն առաջարկվել» ֆիլմի վերաթողարկումն է։
Սյուժե
Գործողությունները սկսվում են Ֆրանսիայի ծովափին։ Գլխավոր հերոսը վայելում է կյանքը՝ համատեղելով հանգիստը և աշխատանքը։ Առավոտյան նրան արթնացնում են զբոսանավում, որտեղ նա աշխատում է, և տալիս են 3 ամսական մի աղջնակի և ասում, որ աղջիկը նրանն է։ Ստանալով տաքսիի վճարը կինը անհետանում է։ Արդյունքում Սամուելը մեկնում է Լոնդոն՝ փնտրելու երեխայի մորը։ Մետրոյում նա հանդիպում է մի պրոդյուսերի, ով հրավիրում է նրան աշխատելու որպես կասկադյոր։ Չգտնելով երեխայի մորը՝ նա ընդունում է պրոդյուսերի առաջարկը։ 4 տարեկան հասակում աղջիկը հիվանդանում է և բուժումը չի կարողանում օգնել։ Սամուելի և Գլորիայի՝ Սամուելի դստեր կյանքում նորից հայտնվում է մայրը՝ Քրիստինը։ Նա ցանկանում էր աղջկան վերցնել և տանել ԱՄՆ՝ իր նոր զուգընկերոջ հետ։ Պարտվելով խնամակալության դատը՝ Քրիստինը պահանջում է ԴՆԹ թեստ կատարել, որը ապացուցում է, որ Գլորիան Սամուելի դուստրը չէ։ Օդանավակայանի ճանապարհին դեպի ԱՄՆ Գլորիան դուրս է փախչում տաքսիից և մնում է Սամուելի մոտ։ Նրանք տեղափոխվում են Սամուելի ծննդավայր՝ Ֆրանսիա, որտեղ էլ տեղափոխվում է նաև մայրը։ Երկու շաբաթ անց Գլորիան մահանում է։
Մարքեթինգ
Թրեյլերը համացանցում է հայտնվել 2016 թվականի հոկտեմբերի 17-ին։
Ծանոթագրություններ
Կատեգորիա:Ֆրանսերեն ֆիլմեր Կատեգորիա:Ֆրանսիական դրամա ֆիլմեր Կատեգորիա:Բրիտանական դրամա ֆիլմեր Կատեգորիա:2016 ֆիլմեր Կատեգորիա:Լոնդոնում նկարահանված ֆիլմեր Կատեգորիա:Ֆրանսիական ֆիլմեր
Ալֆրեդ Մարշալ
Կենսագրություն
Մարշալը մահացել է Քեմբրիջի իր տանը 1924 թ. հուլիսի 13-ին, 82 տարեկան հասակում։ Թաղված է Քեմբրիջյան գերեզմանատանը։
Գործունեություն
Մարշալի հիմնական ներդրումը տնտեսագիտության մեջ հանդիսանում է դասական տեսության և մարժինալիզմի միացումը։ Նա կարծում է, որ ապրանքի շուկայական գինը որոշվում է արտադրության ապրանքի սահմանային օգտակարության և սահմանային ծախսերի հավասարակշռության հիման վրա։ Այս դրույթի գրաֆիկական համարժեքը հանդիսանում է գրաֆիկը, որը հայտնի է «Մարշալի խաչ» կամ «Մկրատներ» անվամբ։ Նեոդասական ուղղվածության անվանի ներկայացուցիչ Ալֆրեդ Մարշալը առաջին հերթին հայտնի է որպես շուկայական գնագոյացման տեսության հիմնադիր։ Քեմբրիջի համալսարանում կյանքի մեծ մասը նա նվիրել է տնտեսագիտության տեսությանը։ 1890 թ. լույս տեսավ նրա գլխավոր աշխատությունը՝ «Տնտեսագիտության տեսության սկզբունքները», որը թողարկվեց բավական մեծ քանակով և մի քանի տասնամյակ դարձավ հիմնական դասագիրք ԱՄՆ-ում, Անգլիայում և այլ երկրներում։
Մարշալը տնտեսագիտության տեսության մեջ մտցրեց հետևյալ տերմինները՝ պահանջարկի առաձգականություն, «սպառողական ավելցուկ»։
Ալֆրեդ Մարշալի տեսություն
Ալֆրեդ Մարշալի կարծիքով՝ որևէ արդյունքի արժեքը (գնահատականը) կախված է ոչ միայն սպառողի, այլև արտադրողի վարքագծից։ Նույն բարիքի արժեքը պետք է մի կողմից՝ դիտարկել սպառողի, իսկ մյուս կողմից՝ արտադրողի տեսանկյունից։ Սպառողին հետաքրքրում է բարիքի կամ արդյունքի օգտակարությունը, այսինքն՝ թե դա ինչ չափով է բավարարում նրա այս կամ այն պահանջմունքը։ Թե ինչ ծախսերի արդյունքում է ստեղծվել այդ բարիքը, սպառողին չի հետաքրքրում։ Դա կարևոր է արտադրողի համար։ Արտադրողի տեսանկյունից՝ տվյալ բարիքի օգտակարությունը կախված է համապատասխան եկամուտ ապահովելու հատկությունից։ Այդ բարիքի արտադրությունը պահանջում է որոշակի ծախսեր։ Դրանք հիմնականում հանդես են գալիս արտադրության գործոնների (կապիտալի, աշխատանքի, հողի կամ բնական ռեսուրսների) օգտագործման հետևանքով։ Արտադրողի համար այդ բարիքի օգտակարությունը ծախսերի փոխհատուցման արդյունքում անհրաժեշտ եկամտի ապահովումն է։ Այդ երկու սուբյեկտների (սպառողի և արտադրողի) կամ պահանջարկի և առաջարկի փոխհարաբերության արդյունքում ձևավորվում է բարիքի արժեքը։ Մարշալի կարծիքով՝
Սպառողի և արտադրողի (կամ պահանջարկի և առաջարկի) փոխհարաբերության արդյունքում այդ երկու կողմերը գալիս են համաձայնության և որոշում, թե ինչ համամասնությամբ պետք է փոխանակվեն իրենց բարիքները։ Սա նշանակում է, որ բարիքի արժեքը պայմանավորված է բազմաթիվ գործոններով։ Սպառողի պահանջարկը կախված է նրա հակումներից, նախասիրություններից, եկամտի չափից, բարիքի սահմանային օգտակարությունից և այլն։
Մարշալը սահմանել է նաև կատարյալ մրցակցության տեսությունը որպես շուկայի մոդել։ Նա ամփոփել է կապիտալի սոցիալական ու տարածական շարժը, աշխատուժի շարժը, մոնոպոլիաների բացակայությունը։
Մարշալը շարադրել է նաև ձեռնարկության հիմնական սկզբունքները։ Նա ապացուցել է, որ ազատ մրցակցության պայմաններում երբ ֆիրման չի կարող ազդել շուկայի վրա, նրա նպատակը մնում է առավելագույն շահույթի ստացումը։
Ըստ Մարշալի կապիտալը չունի իրային ձև, բայց սերտորեն կապված է իրերի հետ։ Կապիտալի շարքն է դասել նաև ոչ նյութական բարիքները, գիտելիքները, կազմակերպումը, ինչպես նաև ձեռներեցի ներուժը։
Մարշալյան միություն
Ներկա պահին միությանն անդամակցում են ինչպես Քեմբրիջի համալսարանի դասախոսները, այնպես էլ ուսանողները։ Միությունն ամեն տարի իրականացնում է տարբեր միջոցառումներ, այդ թվում՝ դասախոսություններ, սեմինարներ, հանդիպումներ միջազգային փորձագետների հետ, ինչպես նաև ամենամյա բարեգործական ճաշկերույթ (Marshall Society Charity Dinner) ։
Միությունը թողարկում է «The Cambridge Economist» ամսագիրը։
Արտաքին հղումներ
Կատեգորիա:Անգլիացի տնտեսագետներ Կատեգորիա:Լոնդոն քաղաքում ծնվածներ Կատեգորիա:Քեմբրիջ քաղաքում մահացածներ Կատեգորիա:Քեմբրիջի համալսարանի շրջանավարտներ Կատեգորիա:19-րդ դարի տնտեսագետներ Կատեգորիա:Օքսֆորդի համալսարանի շրջանավարտներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Անգլիացի փիլիսոփաներ
Վառուդի
Վառուդի (Varudi), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 18 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիռու-Նիգուլա շրջանի բնակավայրեր Կատեգորիա:Էստոնիայի գյուղեր
Բալա-Չետիրման
Բալա-Չետիրման (Бала-Четырман, Бала Сытырман), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 1617 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ֆյոդորովսկի շրջանի բնակավայրեր
Ռադիվոնովկա (գյուղ, Վելիկա Բոգաչկայի շրջան)
Ռադիվոնովկա (Радивонівка), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Ռադիվոնովկա գյուղում բնակվում էր 1 073 մարդ։ Բնակավայրը զբաղեցնում է 2166 կմ² տարածք։ Բնակչության խտությունը կազմում էր 495,38 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Վելիկա Բոգաչկայի շրջանի բնակավայրեր Կատեգորիա:Ուկրաինայի գյուղեր
Fallen (ալբոմ, Evanescence)
«Fallen», (անգլ. թարգ․՝ Ընկած), ամերիկյան Evanescence ռոք խմբի դեբյուտային ստուդիական ալբոմը, թողարկվել է 2003 թվականին։ Այն դարձել է 2004 թվականի ամենավաճառված 8-րդ ալբոմը, մեկ տարվա ընթացքում վաճառվել է 6,85 միլիոն օրինակ։ Ալբոմը ձայնագրվել է Կալիֆոռնիայի «Ocean Studios» (Բըրբանք) և «Conway Recording Studios» (Հոլիվուդ) ստուդիաներում։
Ալբոմի մասին
Ալբոմը իր մեջ ներառում է «Whisper», «My Immortal» և «Imaginary» երգերի նոր տարբերակները։ «Tourniquet» և «Taking Over Me» երգերից բացի, բոլոր երգերը գրել են Էմի Լին, Բեն Մուդին և Դեյվիդ Հոջեքսը։ «Taking Over Me» երգը գրել է Ջոն Լե Կոմփթոնը։ «Tourniquet» երգը գրել է թմբկահար Ռոք Գրեյը, որը սկզբնապես կատարում էր նրա նախկին՝ Soul Embraced խումբը։ Սակայն ալբոմում հարվածային մասերը նվագել է ոչ թե Ռոքը, այլ A Perfect Circle խմբի թմբկահար Ջոշ Ֆրիզը։ Ալբոմի մի քանի տարբերակներում առկա է «My Immortal (խմբի տարբերակ) 12-րդ երգը։ «Fallen» ալբոմը յոթ անգամ (7 միլիոն օրինակ) պլատինե հավաստագրում է ստացել ԱՄՆ-ում և վեց անգամ (420 հազար օրինակ) պլատինե հավաստագրում է ստացել Ավստրալիայում։ Ալբոմը, որը 65 շաբաթ անցկացրել է չարթերում, ամբողջ աշխարհում 17,5 միլիոն օրինակով է վաճառվել։ «Fallen» ալբոմը 2004 թվականին առաջադրվել է Գրեմմի մրցանակաբաշխության «Տարվա ալբոմ» անվանակարգում։
Սինգլներ
Սկզբնապես երգը պետք է դառնար ալբոմի առաջին սինգլը, սակայն «Bring Me To Life» երգի մեծ հայտնիության պատճառով որոշում է կայացվել «Going Under» երգը դարձնել երկրորդ սինգլը։
Էմի Լիի քրոջ՝ Քերրի Լիի հետաքրքրությունը Բրիթնի Սփիրսի նման փոփ աստղերն էին, որը ոգեշնչել է գրել այս երգը։ Քերրին 8 արեկան հասակից սկսել է նրանց նման հագնվել, ինչը բարկացնում էր Էմիին։
Hello
Երգը գրվել է 2001-2002 թվականներին, որպես դեմո ձայնագրություն, հետագայում ներառվել է «Fallen» ալբոմում։ Սա Էմիի երբևէ գրած ամենաանձնական երգն է և ալբոմի միակ երգը, որը երգչուհին երբեք չի կատարել համերգների և ելույթների ժամանակ։ «Hello»-ն Էմի Լիի քրոջ մասին է, որը անհայտ հիվանդությունից մահացել է 1987 թվականին՝ երեք տարեկան հասակում։ Հետագայում Էմի Լին նրան ևս մեկ երգ է նվիրել՝ «Like You»։
Ահա թե ինչ է Էմի Լին ասել «Blender» ամսագրին՝
«Երբ դա տեղի ունեցավ, աշխարհի իմ ամբողջ ընկալումը փոխվեց։ Դա հիմարություն է հնչում, սակայն հենց այդ ժամանակ ես արտիստ դարձա։ Երաժշտությունը դա ինքս ինձ բուժելու փորձ է։ Սրա նման բաները կարող են ոչնչացնել քեզ կամ դու կարող ես անցնել դրա միջով և առաջ շարժվել»։
Imaginary
Այս երգը Evanescence խմբի գոյությունից ի վեր մի շարք փոփոխությունների է ենթարկվել։ Սկզբնապես թողարկվել է 1998 թվականին «Evanescence» մինի ալբոմում։ Էմի Լին գրել է այս երգը և ակնհայտ է, որ այն նրա հին սենյակի մասին է։ Երգը մեկնաբանվում է որպես անձնական խնդիրներից խուսափելու համար ՝ աշխարհի սահմաններից դուրս գտնվող վայրի որոնում։
Երգը իսպանական ռադիոկայանների համար որպես սինգլ է թողարկվել։ Վարկանիշում երգը 17-րդ հորիզոնական է հասել։
Հավաստագրումներ
!scope="row"|Italy (FIMI)
Ծանոթագրություններ
Կատեգորիա:2003 ալբոմներ Կատեգորիա:Ռոք ալբոմներ Կատեգորիա:Evanescence
Ֆեդորովկա (Տալլովերովսկի գյուղական համայնք)
Ֆեդորովկա (Федоровка), գյուղ Ռուսաստանի Ռոստովի մարզի Կաշարսկի շրջանում։ Մտնում է Տալլովերովսկի գյուղական համայնքի կազմի մեջ։
Կատեգորիա:Ռոստովի մարզի Կաշարսկի շրջանի բնակավայրեր Կատեգորիա:Ռուսաստանի խուտորներ
(2409) Չապմեն
(2409) Չապմեն (Chapman), աստերոիդ աստերոիդների հիմնական գոտում։ Հայտնաբերվել է 1979 թվականի հոկտեմբերի 17-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,266452 ա. մ., առավելագույնը մոտենում է 1,8348 ա. մ. հեռավորության վրա և հեռանում 2,6981 ա. մ. ։ Արեգակի շուրջ մեկ ամբողջական պտույտ է կատարում 1246,29 երկրային օրվա ընթացքում, իր ուղեծրով շարժվելով միջինում 0,288858 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,51° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Իտասկա շրջան (Մինեսոտա)
Կատեգորիա:Մինեսոտա նահանգի շրջաններ
Ջեմմա Բեյնս
Ջեմմա Բեյնս (Jemma Baines, ), ավստրալիացի մոդել ։ 2010 թվականին 16 տարեկանում Բեյնսը հաղթել է գեղեցկության մրցույթում, որն անցկացնում էր «Girlfriend Magazine» ամսագիրը և «Vogue Germany» հանդեսը ճանաչվել է նրան 13/14 աշուն/ձմեռ շրջանի քառասուն առաջատար մոդելներից մեկը ։
Վաղ տարիներ
Ծնվել է Ադելաիդայում և մեծացել Գրեյնջում՝ Ադելալիդայի մերձափնյա արվարձանում ։ Ծագում է Ժակլինի և Ադելաիդայի ճանաչված նկարիչ Էնդրյու Բեյնսի ընտանիքում ։ Ունի երկու քույր՝ Սքայը և Էմբերը ։ Երկու տարեկանում արդեն նա հասկացել է, որ ուզում է մոդել դառնալ ։ «The Daily Telegraph»-ին տված հարցազրույցներից մեկում նա խոստովանել է, որ «դպրոցում կարդում էր «Vogue» ամսագիրը՝ փոխանակ դասերն անելու» ։ Մինչև 2010 թվականի վերջը կրել է բրեկետներ ։ Մինչև մոդելային գործունեություն ծավալելը հաճախել է St. Aloysius College ։
2010-2011 թվականներ
Բեյնսի հայրը խորհուրդ է տվել դստերը հետաձգել մոդելային կարիերան, մինչև որ նա մեծանա, սակայն աղջիկը 2010 թվականին 16 տարեկանում դարձել է Girlfriend Rimmel Model Search-ի մրցույթի եզրափակչի մասնակից ։ 2010 թվականի նոյեմբերին նա մասնակցել է Simmer On The Bay-ի մրցույթին, Սիդնեյում էլ պայմանագիր է կնքել այնպիսի գործակալությունների հետ, ինչպիսիք են՝ Chic Model Management և NEXT Model Management, ինչպես նաև կեցվածք է ընդունել «Girlfriend Magazine» ամսագրի համար ։
2011 թվականին առաջին անգամ հանդես է եկել RAFW նորաձևության ցուցադրությանը՝ ներկայացնելով Zimmerman, Romance Was Born, Miss Unkon, Christopher Esber և Lover ապրանքանիշերի հագուստներ։ 2011 թվականի սկզբին նրա մասին հոդվածը հայտնվել է «Grazia Australia» ամսագրում։ Հետագայում կեցվածք է ընդունել Պիտեր Ալեքսանդրի և Russh -ի համար, ինչպես նաև «Harper's Bazaar» ամսագրի ավստրալիական տարբերակի ։
2012 թվականից այժմ
2012 թվականի փետրվարին հայտնվել է «L’Officiel Singapore» ամսագրի շապիկին, որի նկարահանումները տեղի են ունեցել Նոր Զելանդիայի Գլենորչի վայրում ։ Մինչև այժմ նկարվել է «Request QJ Magazine», «Marie Claire Australia», «Elle», «L’Express Style», «Glamour», «Oyster», «Grazia France» և «Blugirl» ամսագրերի համար ։
2014 թվականի սեպտեմբերին մասնակցել է «Vogue Australia» ամսագրի անցկացրած գեղեցկության մրցույթին ։
Արտաքին հղումներ
Կատեգորիա:Ավստրալիացի մոդելներ
Թազանք
Թազանք, գյուղ Արևմտյան Հայաստանում, Բիթլիսի վիլայեթի Տալվորիկի գավառակում ։ Գտնվում է Տալվորիկ գյուղից 20 կմ հարավ-արևելք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Սկոլոբով (գյուղ, Վոլոդարսկ-Վոլինկիի շրջան)
Սկոլոբով (Сколобів), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։